 

Príloha č. 3 Súťažných podkladov



Zmluva o dielo - Návrh
uzavretá podľa § 536 a nasl. zákona č. 513/1991 Zb. Obchodný zákonník
v znení neskorších predpisov  (ďalej len „zmluva“) medzi zmluvnými stranami:



Zhotoviteľ: 	
Sídlo: 	
Zapísaný:	
Zastúpený: 	
IČO[footnoteRef:1]:	 [1:  alebo obdobné identifikačné údaje v prípade zahraničných uchádzačov/dodávateľov] 

DIČ[footnoteRef:2]:	 [2:  alebo obdobné identifikačné údaje v prípade zahraničných uchádzačov/dodávateľov] 

IČ DPH[footnoteRef:3]:	 [3:  alebo obdobné identifikačné údaje v prípade zahraničných uchádzačov/dodávateľov] 

IBAN:	
Banka:	
Kontaktné údaje:	
(ďalej ako „zhotoviteľ“)	
	 		
a

Objednávateľ:				MARAGRO s.r.o.
Sídlo :				1. Nový svet 814/21, 941 31 Dvory nad Žitavou
Zapísaný:					v Obchodnom registri Okresného súdu Nitra
					oddiel Sro, vložka č. 37344/N
Zastúpený:				JUDr. Martin Záhumenský, konateľ
IČO:  				47 784 041
DIČ:				2024092818
IČ DPH:				SK2024092818
IBAN: 				SK88 1100 0000 0029 2291 3403
Banka:				TATRA BANKA a.s.
Kontaktné údaje:				martinzahumensky14@gmail.com
(ďalej ako „objednávateľ“)	
	 
(objednávateľ a zhotoviteľ spoločne ako „zmluvné strany“)	
	


[bookmark: _Hlk530049564]Táto zmluva o dielo je uzavretá podľa ustanovení § 536 a nasl. Obchodného zákonníka Slovenskej republiky a v zmysle Výzvy na predloženie ponuky pre zákazku s názvom „Skladové zásobníky jadrového krmiva.“ Táto zmluva sa ďalej označuje aj ako „Zmluva“ a predmet jej plnenia ako „Dielo“. Realizácia Diela je financovaná z nenávratného finančného príspevku, ktorý objednávateľovi poskytuje na základe zmluvy o jeho poskytnutí príslušný poskytovateľ (ďalej len „Poskytovateľ príspevku“).




Článok I.
Predmet zmluvy a jeho špecifikácia

1. Zhotoviteľ sa zaväzuje, že objednávateľovi dodá a odovzdá predmet zmluvy - zhotovenie stavby „Skladové zásobníky jadrového krmiva“, špecifikovaný v Prílohe č. 1 (položkový rozpočet) a Prílohe č. 3 (projektová dokumentácia stavby a technická špecifikácia), ktoré sú neoddeliteľnou súčasťou tejto zmluvy a objednávateľ sa zaväzuje, že toto dielo prevezme a zaplatí zaň dohodnutú cenu.

2. Veci pre zhotovenie Diela, vrátane subdodávok zabezpečuje Zhotoviteľ, ak sa zmluvné strany osobitne nedohodnú inak. Zhotoviteľ sa zaväzuje, že v zmluvách uzatvorených so svojimi jednotlivými subdodávateľmi nebude dohodnutá tzv. výhrada vlastníctva, teda také ustanovenie, ktoré by stanovovalo, že zhotovované Dielo alebo akákoľvek jeho časť je až do úplného zaplatenia ceny za Dielo vo vlastníctve subdodávateľa. Dielo musí vždy priamo prechádzať do vlastníctva objednávateľa podľa tejto Zmluvy. Zhotoviteľ vyhlasuje, že je odborne spôsobilý a má všetky oprávnenia potrebné na zhotovenie Diela, že sa dôkladne oboznámil s projektovou dokumentáciou, so stavebným povolením a s podmienkami staveniska a že cena Diela zahŕňa všetky práce, dodávky a náklady potrebné na riadne, úplné a funkčné zhotovenie Diela, aj keď nie sú v položkovom rozpočte výslovne uvedené.


Článok II.
Termín plnenia predmetu zmluvy

1. Termín plnenia predmetu zmluvy je najneskôr do 9 mesiacov odo dňa účinnosti tejto zmluvy, t. j. do tohto dňa musí byť Dielo riadne ukončené a protokolárne odovzdané objednávateľovi bez vád a nedorobkov. Zhotoviteľ je povinný začať s prácami bezodkladne po prevzatí staveniska a postupovať podľa harmonogramu prác odsúhlaseného objednávateľom. Termín plnenia možno predĺžiť len písomným dodatkom k tejto Zmluve a to na základe zásahu vyššej moci, t.j. mimoriadnej udalosti, ktorú zmluvné strany nezavinili a nemohli predpokladať. 


Článok III.
Miesto a spôsob prevzatia predmetu zmluvy

1. Miesto dodania predmetu zmluvy/realizácie stavby: Dubník, Dvor Mikuláš, k.ú. Veľká Tabuľa
2. Predmet zmluvy prevezme objednávateľ v mieste dodania na základe odovzdávacieho protokolu podpísaného oprávnenými zástupcami oboch zmluvných strán.
3. Pri odovzdaní diela je zhotoviteľ povinný odovzdať objednávateľovi doklady, ktoré sa na predmet zmluvy vzťahujú a sú potrebné pre jeho bezpečné a plne funkčné používanie.  







Článok IV.
Cena diela a platobné podmienky

1. Cena za zhotovenie diela je dojednaná dohodou zmluvných strán na základe ponuky do obstarávania – na základe  vyplneného a oceneného Výkazu výmer – Rozpočtu úspešným uchádzačom – zhotoviteľom, ktorý je súčasťou Prílohy č.1 tejto Zmluvy.

Rozpis ceny diela:

	
	Množstvo
	Cena v EUR bez DPH
	DPH 23%
	Cena v EUR s DPH

	SO 02
	Celok podľa špecifikácie
	
	
	

	SO 03
	Celok podľa špecifikácie
	
	
	

	SO 06
	Celok podľa špecifikácie
	
	
	

	TP – Stroje, technológia, zariadenia
	Celok podľa špecifikácie
	
	
	

	Spolu:
	-
	
	
	



Cena celkom bez DPH: 	.................... EUR
DPH 23%: 	.................... EUR
Cena celkom s 23% DPH: 	..................... EUR

Ak sa na plnenie podľa tejto Zmluvy uplatní prenos daňovej povinnosti podľa § 69 ods. 12 písm. j) zákona č. 222/2004 Z. z. o dani z pridanej hodnoty, zhotoviteľ vystaví faktúru bez DPH s vyznačením „Prenesenie daňovej povinnosti“ a DPH sa neúčtuje; cena bez DPH uvedená v tomto článku je v takom prípade konečná.

2. Zmluvná cena je v súlade s položkovým rozpočtom, ktorý tvorí Prílohu č. 1 tejto zmluvy, vypočítaná ako súčet všetkých položiek cien skutočne vykonaných a odsúhlasených prác a dodaných materiálov. Celková cena Diela bez DPH nepresiahne cenu uvedenú v tomto článku (maximálna cena), okrem prác schválených objednávateľom podľa tohto bodu. Jednotkové ceny uvedené v položkovom rozpočte sa považujú za pevné ceny. V prípade, že niektoré výkony (dodávky resp. práce) plánované v položkovom rozpočte uskutočnené nebudú alebo budú uskutočnené v menšom rozsahu, cena diela sa o cenu týchto výkonov automaticky zníži. V prípade, že niektoré výkony (dodávky resp. práce) by mali byť uskutočnené nad rámec položkového rozpočtu (naviac práce),  cena diela sa o cenu týchto výkonov zvýši, za podmienky ak ich objednávateľ vopred (t.j. pred ich vykonaním) písomne schválil.  Práce a dodávky, ktoré nie sú v položkovom rozpočte uvedené, no sú nevyhnutné na riadne a funkčné zhotovenie Diela podľa projektovej dokumentácie, sú súčasťou ceny Diela a zhotoviteľ ich vykoná bez nároku na zvýšenie ceny. Naviac práce možno vykonať a fakturovať až po ich predchádzajúcom schválení Poskytovateľom príspevku, ak to vyžadujú podmienky poskytnutia príspevku.

3. Zmenu ceny diela je možné uskutočniť vzájomnou dohodou oboch zmluvných strán formou písomných číslovaných dodatkov k tejto zmluve. Zmena DPH sa uplatní na základe zmien zákona podľa termínu účinnosti.

4. Zhotoviteľ vystaví len jednu faktúru po ukončení diela a nadobudnutí právoplatnosti kolaudačného rozhodnutia, resp. vydaní iného dokladu o povolení užívania diela podľa platných právnych predpisov. Ku kolaudácii predloží úplný stavebný a montážny denník podpísaný stavebným dozorom Objednávateľa, všetky zákonom predpísané revízie a ak si to vyžaduje povaha diela a zákon, alebo vládne nariadenie tak aj úradné skúšky. 

5. Stavebný a montážny denník sa vedie priebežne od odovzdania staveniska až po úplné ukončenie stavebných a montážnych prác a všetky práce po ukončení, alebo  pred zakrytím musí do 2 pracovných dní od vyzvania prevziať stavebný dozor Objednávateľa. Ak tak neurobí v tejto lehote, má Zhotoviteľ právo v stavbe pokračovať ako by boli práce prevzaté. 

6. Zhotoviteľ pred vystavením faktúry zostaví súpis skutočne vykonaných prác a dodávok ,  ktoré ocení podľa položiek uvedených v prílohe č. 1 tejto zmluvy. Objednávateľ ho odsúhlasí a potvrdí do 5 pracovných dní od obdržania zástupcom objednávateľa, ak je vecne správny. Ak má súpis vady, vráti ho zhotoviteľovi na prepracovanie s presným zadefinovaním vád. Odsúhlasený súpis vykonaných prác a dodávok je podkladom pre fakturáciu a bez tohto podkladu nemožno fakturovať. 

7. Zhotoviteľ po odsúhlasení a podpísaní súpisu vykonaných prác objednávateľom a nadobudnutí právoplatnosti kolaudačného rozhodnutia, resp. vydaní iného dokladu o povolení užívania diela vyhotoví do 3 dní faktúru, ktorá musí spĺňať všetky požiadavky daňového dokladu, inak bude vrátená na opravu. V takom prípade sa preruší plynutie lehoty splatnosti a nová lehota splatnosti začne plynúť nasledujúci deň po doručení opravenej faktúry objednávateľovi.

8. Splatnosť faktúry dojednali zmluvné strany na 30 dní od doručenia faktúry objednávateľovi. Ak faktúra neobsahuje všetky náležitosti daňového dokladu, je objednávateľ oprávnený faktúru zhotoviteľovi vrátiť. V takom prípade nová lehota splatnosti začne plynúť od doručenia správne vystavenej faktúry objednávateľovi.

9. Cena sa považuje za uhradenú dňom odpísania peňažných prostriedkov z účtu objednávateľa.

Článok V.
Omeškanie a zmluvné pokuty

1. Ak sa zhotoviteľ dostane do omeškania s dodaním čo aj len časti diela, zaväzuje sa zaplatiť objednávateľovi zmluvnú pokutu vo výške 0,1% z celkovej ceny diela bez DPH za každý deň omeškania, maximálne však 20 % z celkovej ceny diela bez DPH. Popri zmluvnej pokute má objednávateľ právo na náhradu škody v celom vzniknutom rozsahu.

2. Ak sa objednávateľ dostane do omeškania s platením dohodnutej ceny diela, zaväzuje sa zaplatiť zhotoviteľovi úroky z omeškania z dlžnej sumy vo výške podľa zákona.

3. Zhotoviteľ je povinný zaplatiť objednávateľovi zmluvnú pokutu vo výške: a) 1 000 EUR za každé jednotlivé porušenie povinností týkajúcich sa subdodávateľov podľa čl. VI bod 10 tejto Zmluvy; b) 500 EUR za každé jednotlivé porušenie povinností pri nakladaní s odpadom podľa čl. VI bod 4 tejto Zmluvy; c) 500 EUR za každý deň omeškania s vypratím staveniska podľa čl. VII bod 5 tejto Zmluvy. Zmluvná pokuta je splatná do 15 dní od doručenia jej vyúčtovania. Zaplatením zmluvnej pokuty nezaniká povinnosť zhotoviteľa splniť porušenú povinnosť ani nárok objednávateľa na náhradu škody v celom rozsahu.


Článok VI.
Podmienky zhotovenia diela

1. Objednávateľ bezodkladne po podpise Zmluvy o dielo odovzdá zhotoviteľovi stavenisko.

2. Zhotoviteľ vo svojom mene a na vlastné náklady zabezpečí vytýčenie inžinierskych sieti    nachádzajúcich sa na stavenisku, pokiaľ si to charakter prác vyžaduje. 

3. Zhotoviteľ je povinný viesť prostredníctvom stavbyvedúceho alebo ním poverenou osobou  stavebný denník, do ktorého bude denne zapisovať všetky skutočnosti rozhodujúce pre zhotovenie diela. Stavebný denník musí byť trvalo dostupný na stavbe a kedykoľvek pripravený k nahliadnutiu pre objednávateľa. 

4. Odpad, ktorý vznikne pri realizácii predmetu Zmluvy definovaný ako druhotné suroviny, je povinný Zhotoviteľ odovzdať do zberných surovín. Zhotoviteľ odovzdá doklad o odovzdaní predmetného odpadu Objednávateľovi a zároveň poukáže zisk za odovzdanie druhotných surovín v plnej výške na účet Objednávateľa, a to raz mesačne, najneskôr však do 10. dňa kalendárneho mesiaca nasledujúceho po kalendárnom mesiaci, v ktorom bol odpad likvidovaný. Zhotoviteľ je povinný nakladať s odpadom vzniknutým pri realizácii Diela v súlade so zákonom č. 79/2015 Z. z. o odpadoch a na požiadanie objednávateľa preukázať spôsob jeho zneškodnenia.

5. Materiály a výrobky, ktoré nezodpovedajú výkazu výmer alebo nezodpovedajú požiadavkám Objednávateľa, musí Zhotoviteľ na vlastné náklady odstrániť a nahradiť bezchybnými. Škody vzniknuté z tohto titulu znáša Zhotoviteľ bez nároku na finančnú úhradu zo strany Objednávateľa

6. Objednávateľ je povinný sledovať obsah stavebného denníka a k zápisom v ňom uvedeným sa vyjadriť do troch pracovných dní.  Zápisy v stavebnom denníku ani nevyjadrenie sa objednávateľa k nim nemenia ustanovenia tejto Zmluvy, najmä rozsah Diela, cenu a termín plnenia; tie možno meniť len spôsobom, ktorý určuje táto Zmluva.
     
7. Zhotoviteľ v plnom rozsahu zodpovedá za bezpečnosť a ochranu zdravia svojich pracovníkov  v priestore staveniska, ktorých vstup na stavenisko a pohyb v priestore staveniska je oprávnený. Zhotoviteľ zabezpečí svojim pracovníkom ochranné pracovné pomôcky.

8. Zhotoviteľ sa zaručuje, že všetci jeho pracovníci sú preškolení z BOZP, PO a všetci sú legálne zamestnaní. V prípade zistenia nelegálnej práce znáša zhotoviteľ všetky následky spojené s nelegálnym zamestnávaním, ako aj sankcie a pokuty a všetky škody, ktoré by z tohto dôvodu vznikli Objednávateľovi. 

9. Objednávateľ je oprávnený priebežne a kedykoľvek kontrolovať vykonávanie diela a požadovať od zhotoviteľa ku kontrole potrebnú dokumentáciu. Zhotoviteľ sa zaväzuje vyzvať objednávateľa ku kontrole všetkých prác, ktoré majú byť zakryté, alebo sa stanú neprístupnými, minimálne 2 pracovné dni pred ich zakrytím. Ak sa objednávateľ nedostaví a neprevedie kontrolu týchto prác, môže zhotoviteľ pokračovať v práci. Ak zhotoviteľ túto povinnosť nesplní, je povinný na žiadosť objednávateľa práce na vlastné náklady odkryť a po vykonaní kontroly opätovne zakryť.

10. Zhotoviteľ je oprávnený použiť na zhotovenie Diela subdodávateľov. Zoznam subdodávateľov Zhotoviteľa vrátane ich podielu na objeme prác tvorí prílohu č. 2 tejto Zmluvy ako jej neoddeliteľná súčasť. V prípade ak Zhotoviteľ uzatvorí akúkoľvek zmluvu so subdodávateľom uzatvorenú na plnenie Diela a rovnako v prípade zmeny subdodávateľa počas plnenia tejto Zmluvy je Zhotoviteľ povinný najneskôr v deň, ktorý predchádza dňu, v ktorom nastane nástup, alebo zmena subdodávateľa predložiť Objednávateľovi písomné oznámenie subdodávateľa, vrátane jeho identifikačných údajov. V prípade zmeny subdodávateľa alebo nástupu nového subdodávateľa je Zhotoviteľ povinný požiadať Objednávateľa o jeho schválenie. Objednávateľ je povinný schváliť/zamietnuť subdodávateľa do 5 pracovných dní. Ak sa v uvedenej lehote nevyjadrí, subdodávateľ sa považuje za neschváleného. Objednávateľ si vyhradzuje právo odmietnuť schválenie ktoréhokoľvek subdodávateľa. V prípade, ak Zhotoviteľ realizuje Dielo prostredníctvom subdodávateľov, zodpovedá ako by Dielo vykonával sám.

11. Zhotoviteľ zabezpečí, aby sa povinnosť súčinnosti pri kontrole podľa čl. XIII tejto Zmluvy vzťahovala aj na jeho subdodávateľov, a zodpovedá za jej dodržanie. Zhotoviteľ nie je oprávnený postúpiť realizáciu Diela ako celku na tretiu osobu.

12. Zhotoviteľ určí ako stavbyvedúceho osobu s odbornou spôsobilosťou podľa osobitných predpisov a nezmení ju bez predchádzajúceho súhlasu objednávateľa. Zhotoviteľ je povinný mať počas realizácie Diela uzavreté poistenie zodpovednosti za škodu spôsobenú činnosťou na stavbe s poistným plnením primeraným rozsahu a rizikám Diela a na požiadanie objednávateľa túto skutočnosť preukázať.

Článok VII.
Odovzdanie a prevzatie diela

1. Zhotoviteľ je povinný dielo odovzdať objednávateľovi riadne ukončené a bez vád, na základe protokolu o odovzdaní a prevzatí diela. Zhotoviteľ písomne oznámi objednávateľovi v termíne 5 dní pred predpokladaným termínom ukončenia stavebných a montážnych  prác, skutočný termín ukončenia prác na stavbe.
   
2. Ak pri preberaní diela objednávateľ zistí, že dielo má vady resp. nedorobky, brániace riadnemu, resp. bezpečnému užívaniu diela, dielo neprevezme a spíše zápis o zistených vadách, spôsobe a termínoch ich odstránenia. Zhotoviteľ má povinnosť v stanovených termínoch odstrániť vady a odovzdať dielo po odstránení týchto vád. Ustanovenie bodu 1 čl. V tým nie je dotknuté.     

3. Drobné vady, ktoré samé o sebe, resp. v spojení s inými nebránia riadnemu a bezpečnému užívaniu diela budú spísané pri preberacom konaní s uvedením spôsobu a termínu ich odstránenia. V preberacom protokole objednávateľ určí termíny ich odstránenia, pričom na nedodržanie termínov sa vzťahuje zmluvná pokuta podľa bodu 1 čl. V.  O tom, či ide o drobné vady, ktoré samé o sebe, resp. v spojení s inými nebránia riadnemu a bezpečnému užívaniu diela rozhodne objednávateľ.

4. Zmluvné strany spíšu preberací protokol a súčasne odovzdá zhotoviteľ objednávateľovi všetky ďalšie doklady potrebné ku kolaudácii alebo bezpečnému používaniu diela.

5. Zhotoviteľ je povinný pri odovzdaní diela stavenisko úplne vypratať a upraviť do 3 dní odo dňa protokolárneho odovzdania diela.

6. Písomné doklady, vydané v priebehu realizácie diela bude zhotoviteľ archivovať po dobu určenú Poskytovateľom príspevku, najmenej však po dobu 5 rokov.

Článok VIII.
Zodpovednosť za vady,  záruka za kvalitu

1. Zhotoviteľ zodpovedá za to, že dielo bude vyhotovené včas, bez vád, nedorobkov, v súlade s touto zmluvou, bude mať vlastnosti dohodnuté v tejto zmluve a bude zodpovedať kvalitatívnym požiadavkám, právnym predpisom a STN.

2. Zhotoviteľ nezodpovedá za vady, ktoré boli priamo spôsobené použitím podkladov alebo materiálov prevzatých od objednávateľa, ktorých nevhodnosť pri použití nemohol zistiť ani pri vynaložení odbornej starostlivosti.

3. Záručná lehota na dielo, ktoré je predmetom tejto zmluvy je 60 mesiacov odo dňa odovzdania a prevzatia diela s výnimkou zariadení, pri ktorých záručná lehota zodpovedá záručnej lehote výrobcu podľa záručného listu, najmenej však 24 mesiacov odo dňa odovzdania a prevzatia diela. Záručná lehota neplynie po dobu, počas ktorej objednávateľ nemôže dielo pre vady užívať.

4. Zárukou preberá zhotoviteľ záväzok, že predmet diela bude počas záručnej lehoty spôsobilý na použitie na dohodnutý účel a zachová si dohodnuté vlastnosti a kvalitu, že dielo  bude plne funkčné a bezchybné, bude  mať akostné a technické  ukazovatele v zmysle  platných predpisov, technických  noriem  a  projektu stavby a že tieto vlastnosti bude mať dielo aj počas záručnej doby.

5. Objednávateľ sa zaväzuje, že reklamáciu vady diela uplatní bezodkladne po jej zistení písomne mailom, resp. doporučene poštou na adresu zhotoviteľa uvedenú v obchodnom registri. V prípade nezdaru doručenia zásielky poštou sa táto považuje za doručenú. V oznámení musí objednávateľ vady popísať a uviesť ako sa prejavujú. K oznámeniu prípadne doloží dôkazné prostriedky, ktoré umožnia overiť oprávnenosť objednávateľovho nároku.

6. Zhotoviteľ sa zaväzuje bezplatne a bezodkladne odstrániť reklamované vady. Začať s odstraňovaním vád diela je povinný do 3 dní od prijatia písomnej reklamácie a vady odstrániť v čo najkratšom čase, najneskôr však do 10 dní od jej oznámenia, ak sa zmluvné strany nedohodnú pre konkrétny prípad inak.  Ak zhotoviteľ vady neodstráni v lehote podľa tohto bodu, je objednávateľ oprávnený dať ich odstrániť na náklady zhotoviteľa treťou osobou, pričom záruka zhotoviteľa tým nezaniká. V prípade havárie alebo vady ohrozujúcej bezpečnosť osôb alebo majetku je zhotoviteľ povinný nastúpiť na odstránenie vady do 24 hodín od jej oznámenia.

7. Ak sa zhotoviteľ dostane do omeškania s plnením termínov podľa bodu 6 tohto článku, zaväzuje sa zaplatiť objednávateľovi zmluvnú pokutu vo výške 0,1% z celkovej ceny diela bez DPH za každú vadu a každý deň omeškania. Popri zmluvnej pokute má objednávateľ právo na náhradu škody v celom vzniknutom rozsahu.

Článok IX.
Vyššia moc

1. Žiadna zo zmluvných strán nenesie zodpovednosť za úplné či čiastočné nesplnenie svojich povinností vyplývajúcich zo zmluvy v dôsledku udalosti výnimočnej povahy, ktorá nemohla byť predvídateľná alebo ju nebolo možné odvrátiť – udalosti ako živelné pohromy, vojnové operácie rozličného druhu, občianske nepokoje, explózie, požiare, výluky alebo okolnosti vyskytujúce sa nezávisle od vôle strán, mimo kontroly zmluvných strán (ďalej len vyššia moc). Za vyššiu moc sa nepovažuje najmä zlyhanie alebo omeškanie subdodávateľa, nedostatok alebo zdraženie materiálov, pracovnej sily či energií, finančné problémy zmluvnej strany ani nepriaznivé poveternostné podmienky obvyklé pre dané ročné obdobie.

2. Strana dotknutá udalosťou Vyššej moci je povinná písomne informovať druhú stranu do 2 pracovných  dní od vzniku vyššej moci, pričom dané oznámenie musí byť doplnené potvrdením o takej udalosti Vyššej moci.

3. Strana, ktorá nevykoná oznámenie druhej strane podľa odseku 2. bude povinná nahradiť druhej strane všetky škody spôsobené porušením tejto povinnosti.

4. Trvanie vyššej moci predlžuje termín plnenia podľa čl. II o dobu jej trvania, a to na základe písomného dodatku k tejto Zmluve. Ak vyššia moc trvá dlhšie ako 60 dní, je ktorákoľvek zmluvná strana oprávnená od Zmluvy odstúpiť.

Článok X.
Náhrada škody

1. Pokiaľ niektorá zmluvná strana neplní svoje záväzky z tejto zmluvy, je povinná nahradiť škodu tým spôsobenú druhej strane, okrem prípadu, ak preukáže, že porušenie povinností bolo spôsobené okolnosťami vylučujúcimi zodpovednosť.

2. V prípade, že zhotoviteľ nedodrží kritériá, na základe ktorých v rámci obstarávania získal zákazku, je povinný uhradiť objednávateľovi škodu. Za škodu sa považuje aj rozdiel medzi jeho cenovou ponukou a ponukou uchádzača druhého v poradí v predmetnom obstarávaní. Kritériami podľa tohto bodu sa rozumejú najmä parametre, referencie, odborná spôsobilosť a ďalšie skutočnosti deklarované zhotoviteľom v ponuke.

3. Pri uplatňovaní náhrady škody platia ustanovenia § 373 a nasl. Obchodného zákonníka.

4. Zhotoviteľ je povinný nahradiť objednávateľovi aj škodu spočívajúcu v skrátení, nevyplatení alebo vrátení príspevku, ktoré Poskytovateľ príspevku voči objednávateľovi uplatní v dôsledku porušenia povinností zhotoviteľa podľa tejto Zmluvy, vrátane porušenia povinnosti súčinnosti pri kontrole podľa čl. XIII.

Článok XI.
Riešenie sporov
  
1. Zmluvné strany sa dohodli a súhlasia, že všetky spory, ktoré medzi nimi vzniknú bude riešiť príslušný súd podľa sídla objednávateľa a bude rozhodovať podľa hmotných a procesných predpisov právneho poriadku Slovenskej republiky.






Článok XII.
Odstúpenie od zmluvy

1. Objednávateľ môže od tejto zmluvy odstúpiť ak sa zhotoviteľ omešká s vyhotovením diela viac ako 30 dní po v zmluve dojednanej dobe a zhotoviteľ nezjedná nápravu ani v dodatočnej lehote určenej písomne objednávateľom.  

2. Zhotoviteľ môže od tejto zmluvy odstúpiť ak sa objednávateľ omešká s platením peňažných záväzkov viac ako o 60 dní po splatnosti a objednávateľ nezjedná nápravu ani v dodatočnej lehote určenej písomne zhotoviteľom.
 
3. Pokiaľ niektorá zo zmluvných strán odstúpi od tejto zmluvy, zmluva zaniká a zmluvné strany sa vysporiadajú podľa ustanovení Obchodného zákonníka. Všetky náklady a tiež náhradu škody súvisiacu s odstúpením od zmluvy znáša zmluvná strana, ktorá zavinila zánik zmluvy. Odstúpenie od zmluvy nemá vplyv na povinnosť platiť zmluvnú pokutu.

4. Objednávateľ si vyhradzuje bez akýchkoľvek sankcií odstúpiť od zmluvy so zhotoviteľom v prípade, kedy dielo ešte nebolo vyhotovené a žiadosť o poskytnutie príspevku nebola schválená, zmluva o poskytnutí príspevku nebola uzavretá alebo výsledky finančnej kontroly zo strany Poskytovateľa príspevku neumožňujú financovanie výdavkov vzniknutých z obstarávania tovarov, služieb, stavebných prác alebo iných postupov. Zhotoviteľovi v takom prípade patrí len cena riadne vykonaných a objednávateľom prevzatých prác do dňa odstúpenia.

5. Objednávateľ je oprávnený od tejto Zmluvy odstúpiť aj ak: a) zhotoviteľ nezačne s prácami do 15 dní od prevzatia staveniska alebo bez súhlasu objednávateľa preruší práce na viac ako 10 dní; b) je zrejmé, že Dielo nebude ukončené v termíne podľa čl. II; c) zhotoviteľ opakovane alebo podstatne poruší túto Zmluvu, najmä čl. VI bod 8 a 10 alebo čl. XIII; d) na majetok zhotoviteľa bol vyhlásený konkurz, bola povolená reštrukturalizácia alebo vstúpil do likvidácie; e) zhotoviteľ stratí oprávnenie potrebné na zhotovenie Diela.

6. V prípade odstúpenia od Zmluvy zhotoviteľ bezodkladne vyhotoví súpis vykonaných prác, ktorý odsúhlasia obe zmluvné strany, odovzdá objednávateľovi stavenisko a všetku dokumentáciu a stavenisko vypratá. Objednávateľ uhradí len cenu riadne vykonaných a použiteľných prác, ktoré prevzal, zníženú o svoje nároky voči zhotoviteľovi.

Článok XIII.
Osobitné  podmienky

1. Oprávnení zamestnanci Poskytovateľa príspevku, MPRV SR, Najvyššieho kontrolného úradu SR, Úradu vládneho auditu, Európskej komisie, Európskeho dvora audítorov, Európskeho úradu pre boj proti podvodom (OLAF), Európskej prokuratúry a iných orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči zhotoviteľovi kontrolu/audit obchodných dokumentov a vecnú kontrolu v súvislosti s realizáciou zákazky a zhotoviteľ je povinný poskytnúť súčinnosť v plnej miere. Táto povinnosť trvá aj po ukončení realizácie Diela, a to počas celej doby, počas ktorej je objednávateľ povinný uchovávať dokumentáciu k poskytnutému príspevku.


Článok XIV.
Záverečné ustanovenia

1. Táto zmluva o dielo nadobúda platnosť a účinnosť dňom jej podpisu oboma zmluvnými stranami.

2. Súčasťou tejto zmluvy sú: Príloha č. 1 – Položkový rozpočet a Príloha č. 2 – Zoznam subdodávateľov. 

3. Otázky a vzťahy, ktoré v tejto zmluve nie sú výslovne upravené, sa riadia ustanoveniami Obchodného zákonníka SR. 

4. Túto zmluvu je možné meniť a dopĺňať len formou písomných dodatkov podpísaných oprávnenými zástupcami oboch zmluvných strán, ktoré budú tvoriť neoddeliteľnú súčasť tejto zmluvy. 

5. Zmluva je vyhotovená v 4 rovnopisoch. Každá zmluvná strana dostane 2 rovnopisy.

6. Zhotoviteľ nie je oprávnený bez predchádzajúceho písomného súhlasu objednávateľa postúpiť svoje práva ani pohľadávky vyplývajúce z tejto Zmluvy na tretiu osobu ani jednostranne započítať svoje pohľadávky voči pohľadávkam objednávateľa.

7. Ak sa niektoré ustanovenie tejto Zmluvy stane neplatným alebo nevykonateľným, nedotýka sa to platnosti ostatných ustanovení; zmluvné strany sa zaväzujú nahradiť ho ustanovením, ktoré sa čo najviac približuje jeho účelu.

8. Písomnosti sa doručujú na adresu sídla druhej zmluvnej strany uvedenú v záhlaví Zmluvy, resp. na e-mailovú adresu uvedenú v kontaktných údajoch. Zásielka odoslaná doporučene poštou sa považuje za doručenú tretí pracovný deň po jej odoslaní, aj keď si ju adresát neprevzal.

9. Zmluvné strany si zmluvu prečítali, jej obsahu porozumeli, a na znak súhlasu ju potvrdili svojimi podpismi.




V ............................, dňa: ....................		V .............................. dňa: ........................




				
Zhotoviteľ: .....................................			Objednávateľ: .....................................
	
	

Prílohy:
Príloha č. 1 – Položkový rozpočet
Príloha č. 2 – Zoznam subdodávateľov

